HU
2022.8.5.
Az Európai Unió Hivatalos Lapja
L 205/123
IV.
MELLÉKLET
Az 1321/2014/EU bizottsági rendelet Vb. melléklete (ML. rész) a következőképpen módosul: 1.
az ML.A.302.
c) pont helyébe a következő szöveg lép: „c) Az AMP-nek: 1. egyértelműen azonosítania kell a tulajdonost és azt a légi járművet, amelyre a program vonatkozik, szükség esetén beleértve a felszerelt hajtóműveket és légcsavarokat is; 2. tartalmaznia kell: a) vagy a d) pontban említett, vonatkozó minimális ellenőrzési programban (a továbbiakban: MIP) szereplő feladatokat vagy vizsgálatokat; b) vagy a tervjóváhagyás jogosultja által kiadott, folyamatos légialkalmasságra vonatkozó utasításokat (a továbbiakban: ICA-k); c) vagy a tervezési megfelelőségi nyilatkozat nyilatkozattevője által kiadott ICA-t”;
2.
az ML.A.304.
pont helyébe a következő szöveg lép: „ML.A.304.
Adatok módosításokhoz és javításokhoz A légi járműveket vagy a komponenseket javító személy vagy szervezet felméri az esetleges károkat.
A módosításokat és a javításokat az adott körülményeknek megfelelően olyan adatok felhasználásával kell elvégezni, amelyeket: a) az ügynökség jóváhagyott; b) egy, a 748/2012/EU rendelet I. mellékletének (21. rész) megfelelő tervező szervezet jóváhagyott; c) a 748/2012/EU rendelet I. mellékletének (21. rész) 21.A.90B. vagy 21.A.431B.
pontjában említett előírások tartalmaznak; d) a 748/2012/EU rendelet Ib. mellékletének (21. rész Light) 21L.A.62., 21L.A.102., 21L.A.202. vagy 21L.A.222.
pontjában említett előírások tartalmaznak; e) egy, a 748/2012/EU rendelet Ib. mellékletének (21. rész Light) megfelelő nyilatkozattevő jelentett be.”;
3.
az ML.A.401.
b) pont helyébe a következő szöveg lép: „b) E melléklet alkalmazásában az »alkalmazandó karbantartási dokumentáció« alatt az alábbiak bármelyike értendő: 1. minden hatályos előírás, eljárás, szabvány vagy az illetékes hatóság vagy az ügynökség által kiadott információ; 2. minden alkalmazandó AD; 3. az alkalmazandó ICA-k és az egyéb karbantartási utasítások, amelyeket a típusalkalmassági bizonyítvány vagy a kiegészítő típusalkalmassági bizonyítvány jogosultja, a tervezési megfelelőségi nyilatkozat nyilatkozattevője, illetve az ilyen dokumentumok kiállítására a 748/2012/EU rendelet I. mellékletének (21. rész), vagy adott esetben Ib. mellékletének (21. rész Light) megfelelően jogosult egyéb szervezet adott ki; 4. a tervjóváhagyás jogosultja vagy a tervezési megfelelőségi nyilatkozat nyilatkozattevője által beszerelésre jóváhagyott komponensek esetében a komponensgyártók által közzétett és a tervjóváhagyás jogosultja, illetve a tervezési megfelelőségi nyilatkozat nyilatkozattevője számára elfogadható karbantartási utasítások; 5. a 145.A.45.
d) pont szerint kiadott minden alkalmazandó dokumentáció.”;
4.
az ML.A.501.
a) pont helyébe a következő szöveg lép: „a) Amennyiben e rendelet I. mellékletének (M. rész) F. alrésze, II. melléklete (145. rész), Vd. melléklete (CAO-rész), valamint a 748/2012/EU rendelet I. mellékletének (21. rész) 21.A.307.
pontja vagy Ib. mellékletének (21. rész Light) 21L.A.193. pontja másként nem rendelkezik, egy komponenst csak akkor lehet beépíteni, ha az alábbi feltételek mindegyike teljesül: i.
kielégítő állapotban van;